section_heading: Natjecateljski sustav
paragraph_text: Novi predsjednik FIFA-e Rodolphe Seeldrayers ponovno je predložio novi način razigravanja. Šesnaest momčadi bilo je podijeljeno u četiri skupine po četiri. Momčadi su bile rangirane po jakosti, tako da međusobno nisu igrale dvije jače, te dvije slabije momčadi. Umjesto tri utakmice u skupini je svaka momčad odigrala dvije utakmice. U slučaju osvajanja istog broja bodova nije odlučivao omjer datih i primljenih pogodaka, već se igrala dodatna utakmica. Kao jače rangirane momčadi odabrane su: Urugvaj, Austrija, Mađarska, Engleska, Italija, Francuska, Brazil i Turska, dok su Jugoslavija, Švicarska, Čehoslovačka, Belgija, Škotska, Južna Koreja, Meksiko, te Zapadna Njemačka bili podcijenjeni kao slabiji. Odlučeno je da se u slučaju neodlučenog ishoda moraju igrati produžetci, ali ako je i tada ostalo neodlučeno, svaka je momčad dobila po bod. Pobjeda je donosila dva boda. Po dvije najbolje momčadi iz svake skupine plasirale su se u četvrtzavršnicu u kojoj se do završnice igralo kup sustavom.